Official Journal L 108 , 27/04/1999 P. 0008 - 0008



Ir-Regolament tal-Kunsill (KEE) Nru 858/1999 tat-22 ta’ April 1999 li jemenda Regolament (KEE) Nru 2202/96 li jintroduċi skema ta’ ghajnuna tal-Komunità ghal produtturi ta’ ċertu frott taċ-ċitru IL-KUNSILL TA’ L-UNJONI EWROPEA, Wara li kkonsidra t-Trattat li jistabbilixxi il-Komunità Ewropea, u partikolari l-Artikolu 43 tiegħu, Wara li kkonsidra l-proposta mill-Kummissjoni [1], Wara li kkonsidra l-opinjoni tal-Parlament Ewropew [2], Wara li kkonsidra l-opinjoni tal-Kumitat Ekonomiku u Soċjali [3], Billi l-Artikolu 5 tar-Regolament (KEE) Nru 2202/96 [4] jintroduċi limitu għall-ipproċessar; billi jekk dan il-limitu jinqabiżx jitmat billi tittieħed il-medja tal-kwantitajiet ipproċessati taħt l-iskema ta’ l-għajnuna fl-aħħar tliet snin tal-marketing, inkluża dik kurrenti; billi l-għajnuna ffissata għas-sena kurrenti tal-marketing titnaqqas meta jiġi stabbilit li jkun inqabeż il-limitu; billi din is-sistema ta’ kalkolazzjoni tfisser li l-ammont ta’ għajnuna għal sena partikolari tal-marketing ma jistax ikun magħruf sa wara s-sena tal-marketing in kwistjoni; billi din is-sitwazzjoni toħloq problemi għall-amministrazzjoni ta’ l-organizzazzjonijiet tal-produtturi; billi l-effetti ta’ meta jinqabeż il-limitu għandhom għaldaqstant ikunu posposti għas-sena tal-marketing ta’ wara; Billi jeħtieg li jingħata kont tal-fatt li ċerti prodotti jkunu proċessati matul is-sena tal-marketing kollha ta’ dawk il-prodotti; billi, f’dak il-każ, l-osservanza tal-limitu ta’ l-ipproċessar għandha tkun stmata fuq perjodu ekwivalenti ghal tlett snin tal-marketing; Billi din l-emenda għal Regolament (KEE) Nru 2202/96 trid tgħodd mis-sena tal-marketing 1999/2000, ADOTTA DAN IR-REGOLAMENT: Artikolu 1 Ir-Regolament (KEE) Nru 2202/96 huwa b’dan emendat kif ġej: 1. L-Artikolu 5(1) u (2) għandu jiġi sostitwit b’dan li ġej: "2. L-għajnuna iffissata skond l-Artikolu 3(2) għal sena partikolari tal-marketing għall-prodotti in kwistjoni għandha titnaqqas b’1 % għal kull parti tal-qabża tal-limitu imsemmija fil-paragrafu 1 ta’ dan l-Artikolu fejn il-medja tal-kwantitajiet proċessati taħt l-iskema ta’ għajnuna matul it-tliet snin tal-marketing li jiġu qabel is-sena in kwistjoni, jew matul perjodu ekwivalenti, taqbeż l-imsemmi limitu. Il-partijiet li jinqabżu għandhom ikunu ugwali ghal 1 % ta’ kull wieħed mill-limiti imsemmi fil-paragrafu1." 2. L-Artikolu 6 għandu jiġi sostitwit b’dan li ġej: "Artikolu 6 Regoli dettaljati għall-applikazzjoni ta’ dan ir-Regolament, b’mod partikolari dwar il-ħlas ta’ l-għajnuna, il-miżuri ta’ sorveljanza u l-penalitajiet, is-snin tal-marketing, il-karatteristiċi minimi ta’ materja prima mwassla għal ipproċessar, il-perjodu ekwivalenti imsemmi fl-Artikolu 5(2) u l-konsegwenzi finanzjarji meta jinqabeż il-limitu għandhom jiġu adottati skond il-proċedura stipulata fl-Artikolu 46 tar-Regolament (KEE) Nru 2200/96." Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jibda jseħħ mis-sena tal-marketing 1999/2000. Dan ir-Regolament għandu jkun jorbot fl-intier tiegħu u japplika direttament fl-Istati Membri kollha. Maghmul fil-Lussemburgu, fit-22 ta’April 1999. Għall-Kunsill Il-President W. Müller [1] ĠU C 381, tat-8.12.1998, p. 9. [2] Opinjoni mogħtija fl-24 ta’ Frar 1999 (għadha mhux ippubblikata fil-Gurnal Uffiċjali). [3] Opinjoni moghtija fl-24 ta’Frar 1999 (għadha mhux ippubblikata fil-Gurnal Uffiċjali). [4] ĠU L 297, tal-21.11.1996, p. 49. --------------------------------------------------